GREEK SUPREME COURT DECISION

Decision ID: 1090/2024
Decision Number: 1090
Decision Year: 2024
Department: Ποινικό (Β Ποιν. Διακ.)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β' ΠΟΙΝΙΚΟ ΤΜΗΜΑ ΔΙΑΚΟΠΩΝ (Σε Συμβούλιο) Συγκροτήθηκε από τους Δικαστές: Απόστολο Φωτόπουλο, Προεδρεύοντα Αρεοπαγίτη (ως αρχαιότερο μέλος της συνθέσεως, ο οποίος ορίστηκε με την υπ' αριθμ. 178/2024 πράξη της Πρόεδρου του Αρείου Πάγου), Ευαγγελία Στεργίου-Εισηγήτρια, Ελένη Θεοδωρακοπούλου, Διονυσία Νίκα και Δέσποινα Βασιλοδημητράκη, Αρεοπαγίτες. Με την παρουσία και του Αντεισαγγελέα του Αρείου Πάγου Νικολάου Δεγαΐτη και της Γραμματέα Ευθυμίας Καλογεροπούλου. Συνήλθε σε Συμβούλιο στο Κατάστημά του στις 3 Σεπτεμβρίου 2024, προκειμένου να αποφανθεί για την αίτηση της αναιρεσείουσας - κατηγορουμένης Ά. Π. του Γ., κατοίκου ... και ήδη κρατουμένης στο Κ.Κ. Γυναικών Ελεώνα Θηβών, η οποία δεν παραστάθηκε, για αναίρεση της ΑΥΤ 1761/2021 απόφασης του Τριμελούς Πλημμελειοδικείου Αθηνών. Το Τριμελές Πλημμελειοδικείο Αθηνών, με την ως άνω απόφασή του, διέταξε όσα λεπτομερώς αναφέρονται σ' αυτή, και η αναιρεσείουσα-κατηγορουμένη ζητεί τώρα την αναίρεση της απόφασης αυτής, για τους λόγους που αναφέρονται στην από την από 16-7-2021 αίτησή της αναίρεσης, η οποία ασκήθηκε ενώπιον του Προϊσταμένου του Κ.Κ. Γυναικών Ελεώνα Θηβών, έλαβε αριθμό πρωτ. 49/2021 και καταχωρίστηκε στο οικείο πινάκιο με τον αριθμό 310/2024. Έπειτα ο Αντεισαγγελέας του Αρείου Πάγου Νικόλαος Δεγαΐτης εισήγαγε για κρίση στο Συμβούλιο τη σχετική δικογραφία με την υπ' αριθμ. πρωτ. 102/20-5-2024 πρόταση του Αντεισαγγελέα του Αρείου Πάγου Χρίστου Μπαρδάκη, στην οποία αναφέρονται τα ακόλουθα: "Εισάγω ενώπιον του Δικαστηρίου σας, σε Συμβούλιο, σύμφωνα με τις διατάξεις του άρθρου 512 παρ. 1 εδ. α' ΚΠΔ, την με αριθμό 27/16-7-2021 (49/2-8-2021) αίτηση αναίρεσης της Ά. Π. του Γ., κατοίκου ..., οδός ... και ήδη κρατούμενης στο Κατάστημα Κράτησης Γυναικών Ελεώνα Θηβών, κατά της με αριθμό ΑΥΤ 1761/2021 απόφασης του Αυτόφωρου Τριμελούς Πλημμελειοδικείου Αθηνών, με την οποία απορρίφθηκε η αίτησή της για μετατροπή της ποινής φυλάκισης τεσσάρων (4) ετών, ποινή η οποία της επιβλήθηκε με την υπ' αριθμ. 13196/2006 απόφαση του Τριμελούς Πλημμελειοδικείου Αθηνών για την αξιόποινη πράξη της πλαστογραφίας με χρήση κατ' εξακολούθηση (παρ. άρθρων 98, 216 παρ. 1 Π.Κ.) και κατά της οποίας απόφασης είχε ασκήσει την υπ' αριθμ. 5673/18-12-2013 έφεση, η οποία απορρίφθηκε ως απαράδεκτη με την υπ' αριθμ. 1241/2014 απόφαση του Εφετείου Πλημμελημάτων Αθηνών και εκθέτω τα ακόλουθα: Σύμφωνα με το άρθρο 464 εδάφ. α' ΚΠΔ, ένδικο μέσο μπορεί να ασκήσει μόνον εκείνος που ο νόμος του δίνει ρητά αυτό το δικαίωμα, ενώ, σύμφωνα με το άρθρο 476 παρ. 1 ΚΠΔ, όταν το ένδικο μέσο ασκήθηκε από πρόσωπο που δεν είχε το δικαίωμα να το ασκήσει ή εναντίον αποφάσεως ή βουλεύματος για τα οποία δεν προβλέπεται, κηρύσσεται αυτό απαράδεκτο. Περαιτέρω, σύμφωνα με το άρθρο 504 παρ. 1 ΚΠΔ, όταν ο νόμος δεν ορίζει ειδικά κάτι άλλο, αίτηση αναιρέσεως επιτρέπεται μόνον κατά της αποφάσεως, η οποία, όπως απαγγέλθηκε, δεν προσβάλλεται με έφεση και κατά της αποφάσεως του δευτεροβαθμίου δικαστηρίου που εκδόθηκε ύστερα από άσκηση εφέσεως, αν με τις αποφάσεις αυτές το δικαστήριο αποφάνθηκε τελειωτικά για την κατηγορία ή αν έπαυσε οριστικά ή κήρυξε απαράδεκτη την ποινική δίωξη (άρθρο 368). Η απόφαση όμως με την οποία το δικαστήριο αποφαίνεται για τη μετατροπή ή μη της ποινής που επιβλήθηκε στον κατηγορούμενο μετά την κήρυξη της ενοχή του, είτε εκδίδεται στην ίδια δίκη είτε σε μεταγενέστερη κατόπιν αιτήσεως του κατηγορουμένου ή του εισαγγελέα, σύμφωνα με το άρθρο 82 παρ. 12 του προϊσχύσαντος Π.Κ, δεν είναι τελειωτική επί της κατηγορίας, ούτε υπάγεται σε κάποια από τις περιπτώσεις που αναφέρονται περιοριστικά στις παραγράφους 2 και 3 του άρθρου 504 Κ.Π.Δ, ή σε άλλη ειδική διάταξη νόμου που επιτρέπει την αναίρεση. Μόνο στον Εισαγγελέα του Αρείου Πάγου παρέχεται η δυνατότητα ασκήσεως αναιρέσεως κατά τέτοιας αποφάσεως, σύμφωνα με την παρ. 2 του άρθρου 505 ΚΠΔ. και μέσα στην προθεσμία του άρθρου 507 Κ.Π.Δ. και για τους λόγους που προβλέπονται στο άρθρο 510 ΚΠΔ. (ΑΠ 1453/2013, ΑΠ 1370/2005, ΑΠ 1578/2004) Περαιτέρω, κατά την διάταξη του άρθρου 82 παρ. 1 του προϊσχύσαντος Π.Κ., όπως η παρ. 1 αντικ. με την υποπαράγραφο ΙΓ. 1. εδάφ. 1 άρθρου πρώτου του ν. 4093/2012, "1. Η περιοριστική της ελευθερίας ποινή, που δεν υπερβαίνει το ένα έτος μετατρέπεται σε χρηματική ποινή ή πρόστιμο. Η περιοριστική της ελευθερίας ποινή που είναι μεγαλύτερη από ένα έτος και δεν υπερβαίνει τα δύο μετατρέπεται σε χρηματική ποινή, εκτός αν ο δράστης είναι υπότροπος και το δικαστήριο με απόφαση του ειδικά αιτιολογημένη κρίνει ότι απαιτείται η μη μετατροπή της για να αποτραπεί ο δράστης από την τέλεση άλλων αξιόποινων πράξεων. Η περιοριστική της ελευθερίας ποινή που είναι μεγαλύτερη από δύο έτη και δεν υπερβαίνει τα πέντε μετατρέπεται σε χρηματική ποινή, εκτός αν το δικαστήριο με απόφαση του ειδικά αιτιολογημένη κρίνει ότι απαιτείται η μη μετατροπή της για να αποτραπεί ο δράστης από την τέλεση άλλων αξιόποινων πράξεων.". Επίσης, σύμφωνα με την διάταξη του άρθρου 41 παρ. 3 του ν. 4264/2014, "Το τελευταίο εδάφιο της παραγράφου 1 του άρθρου 82 του Ποινικού Κώδικα εφαρμόζεται και στην περίπτωση μετατροπής ποινών φυλάκισης από τρία έως και πέντε έτη που επιβλήθηκαν αμετάκλητα μέχρι τη δημοσίευση του ν. 4093/2012. Για τη μετατροπή αποφασίζει αμετάκλητα το Δικαστήριο που εξέδωσε την καταδικαστική απόφαση, ύστερα από κλήτευση του αιτούντος. Κατά τη μετατροπή εφαρμόζονται οι διατάξεις του άρθρου 82 του Ποινικού Κώδικα.", ο δε ν. 4093/2012 δημοσιεύθηκε στις 9-11-2012. Κατά τις διατάξεις του άρθρου 13 του ν. 4322/2015 "1. Ανεκτέλεστες ποινές στερητικές της ελευθερίας που δεν υπερβαίνουν τα πέντε έτη και έχουν επιβληθεί με δικαστικές αποφάσεις, οι οποίες κατέστησαν αμετάκλητες πριν από τη δημοσίευση του παρόντος νόμου και δεν έχουν μετατραπεί σε χρηματικές, μετατρέπονται σε χρηματικές ποινές, ύστερα από αίτηση του καταδικασθέντος που υποβάλλεται αυτοπροσώπως ή με πληρεξούσιο στον αρμόδιο για την εκτέλεση των ποινών εισαγγελέα μέσα σε αποκλειστική προθεσμία έξι μηνών από τη δημοσίευση του νόμου αυτού. Η μετατροπή αποκλείεται, αν η ποινή έχει περιληφθεί ή μπορεί να περιληφθεί σε συνολική ποινή κάθειρξης που εξακολουθεί να ισχύει. 2. Για τη μετατροπή της ποινής αποφασίζει αμετάκλητα το δικαστήριο που εξέδωσε την καταδικαστική απόφαση ύστερα από κλήτευση του αιτούντος. Ο αιτών μπορεί να παραιτηθεί από την κλήτευση, καθώς και να εκπροσωπηθεί από συνήγορο, εφόσον προβεί σε σχετική δήλωση στην αίτησή του ή σε μεταγενέστερο έγγραφο προς τον εισαγγελέα ή το δικαστήριο. Κατά τη μετατροπή των ποινών του παρόντος άρθρου εφαρμόζονται οι διατάξεις των παραγράφων 4 έως 8 του άρθρου 82 του Ποινικού Κώδικα. 3. Μετά την υποβολή της αίτησης της παραγράφου 1, δεν επιτρέπεται η άσκηση από τον καταδικασθέντα οποιουδήποτε τακτικού ή έκτακτου ενδίκου μέσου κατά της απόφασης που επέβαλε την κατά τα άνω ποινή ή η άσκηση αίτησης ακύρωσης της διαδικασίας ή της απόφασης. Αν ασκηθεί τέτοιο ένδικο μέσο ή βοήθημα, κηρύσσεται απαράδεκτο σύμφωνα με το άρθρο 476 παρ. 1 του Κώδικα Ποινικής Δικονομίας.". Στην προκειμένη περίπτωση, από την παραδεκτή επισκόπηση των εγγράφων του φακέλου της δικογραφίας, προκύπτει ότι η κατηγορούμενη και ήδη αναιρεσείουσα Ά. Π. του Γ., δυνάμει της υπ' αριθμ. 13196/2006 απόφασης του Τριμελούς Πλημμελειοδικείου Αθηνών, καταδικάσθηκε, ερήμην, για την αξιόποινη πράξη της πλαστογραφίας με χρήση κατ' εξακολούθηση (παρ. άρθρων 98, 216 παρ. 1 Π.Κ.), σε φυλάκιση τεσσάρων (4) ετών. Κατά της ως άνω απόφασης η κατηγορούμενη άσκησε την υπ' αριθμ. 5673/18-12-2013 έφεση, η οποία απορρίφθηκε με την υπ' αριθμ. 1241/2014 απόφαση του Εφετείου Πλημμελημάτων Αθηνών, ως απαράδεκτη, λόγω εκπροθέσμου ασκήσεως. Ακολούθως, η κατηγορούμενη και ήδη αναιρεσείουσα, υπέβαλε στο Τριμελές Πλημμελειοδικείο Αθηνών την υπ' αριθμ. 1113/9-7-2021 αίτηση με την οποία αιτείτο την μετατροπή της σε βάρος της επιβληθείσας ποινής φυλάκισης τεσσάρων (4) ετών, σύμφωνα με την διάταξη του άρθρου 82 παρ. 1 Π.Κ. σε συνδυασμό με την διάταξη του άρθρου 41 παρ. 3 του ν. 4264/2014. Το Αυτόφωρο Τριμελές Πλημμελειοδικείο Αθηνών με την υπ' αριθμ. ΑΥΤ 1761/2021 απόφαση (προσβαλλόμενη), απέρριψε την αίτηση για μετατροπή της ποινής φυλάκισης τεσσάρων (4) ετών, καθόσον η αιτούσα είχε απολέσει την δυνατότητα μετατροπής της σε βάρος της επιβληθείσας ποινής. Κατά συνέπεια, εφόσον η υπό κρίση αίτηση αναίρεσης, σύμφωνα με τα αναφερόμενα στη μείζονα σκέψη, στρέφεται κατά αποφάσεως, για την οποία δεν προβλέπεται από το νόμο, πρέπει κατ' εφαρμογή του άρθρου 476 παρ. 1 Κ.Π.Δ., να απορριφθεί, ως απαράδεκτη και να καταδικασθεί η αναιρεσείουσα στα. δικαστικά έξοδα (άρθρα 476 παρ. 1 και 578 παρ. 1 ΚΠΔ).

Judges: Απόστολο Φωτόπουλο, Ευαγγελία Στεργίου-Εισηγήτρια, Ελένη Θεοδωρακοπούλου, Διονυσία Νίκα, Δέσποινα Βασιλοδημητράκη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β' ΠΟΙΝΙΚΟ ΤΜΗΜΑ ΔΙΑΚΟΠΩΝ (Σε Συμβούλιο) Συγκροτήθηκε από τους Δικαστές: Απόστολο Φωτόπουλο, Προεδρεύοντα Αρεοπαγίτη (ως αρχαιότερο μέλος της συνθέσεως, ο οποίος ορίστηκε με την υπ' αριθμ. 178/2024 πράξη της Πρόεδρου του Αρείου Πάγου), Ευαγγελία Στεργίου-Εισηγήτρια, Ελένη Θεοδωρακοπούλου, Διονυσία Νίκα και Δέσποινα Βασιλοδημητράκη, Αρεοπαγίτες. Με την παρουσία και του Αντεισαγγελέα του Αρείου Πάγου Νικολάου Δεγαΐτη και της Γραμματέα Ευθυμίας Καλογεροπούλου. Συνήλθε σε Συμβούλιο στο Κατάστημά του στις 3 Σεπτεμβρίου 2024, προκειμένου να αποφανθεί για την αίτηση της αναιρεσείουσας - κατηγορουμένης Ά. Π. του Γ., κατοίκου ... και ήδη κρατουμένης στο Κ.Κ. Γυναικών Ελεώνα Θηβών, η οποία δεν παραστάθηκε, για αναίρεση της ΑΥΤ 1761/2021 απόφασης του Τριμελούς Πλημμελειοδικείου Αθηνών. Το Τριμελές Πλημμελειοδικείο Αθηνών, με την ως άνω απόφασή του, διέταξε όσα λεπτομερώς αναφέρονται σ' αυτή, και η αναιρεσείουσα-κατηγορουμένη ζητεί τώρα την αναίρεση της απόφασης αυτής, για τους λόγους που αναφέρονται στην από την από 16-7-2021 αίτησή της αναίρεσης, η οποία ασκήθηκε ενώπιον του Προϊσταμένου του Κ.Κ. Γυναικών Ελεώνα Θηβών, έλαβε αριθμό πρωτ. 49/2021 και καταχωρίστηκε στο οικείο πινάκιο με τον αριθμό 310/2024. Έπειτα ο Αντεισαγγελέας του Αρείου Πάγου Νικόλαος Δεγαΐτης εισήγαγε για κρίση στο Συμβούλιο τη σχετική δικογραφία με την υπ' αριθμ. πρωτ. 102/20-5-2024 πρόταση του Αντεισαγγελέα του Αρείου Πάγου Χρίστου Μπαρδάκη, στην οποία αναφέρονται τα ακόλουθα: "Εισάγω ενώπιον του Δικαστηρίου σας, σε Συμβούλιο, σύμφωνα με τις διατάξεις του άρθρου 512 παρ. 1 εδ. α' ΚΠΔ, την με αριθμό 27/16-7-2021 (49/2-8-2021) αίτηση αναίρεσης της Ά. Π. του Γ., κατοίκου ..., οδός ... και ήδη κρατούμενης στο Κατάστημα Κράτησης Γυναικών Ελεώνα Θηβών, κατά της με αριθμό ΑΥΤ 1761/2021 απόφασης του Αυτόφωρου Τριμελούς Πλημμελειοδικείου Αθηνών, με την οποία απορρίφθηκε η αίτησή της για μετατροπή της ποινής φυλάκισης τεσσάρων (4) ετών, ποινή η οποία της επιβλήθηκε με την υπ' αριθμ. 13196/2006 απόφαση του Τριμελούς Πλημμελειοδικείου Αθηνών για την αξιόποινη πράξη της πλαστογραφίας με χρήση κατ' εξακολούθηση (παρ. άρθρων 98, 216 παρ. 1 Π.Κ.) και κατά της οποίας απόφασης είχε ασκήσει την υπ' αριθμ. 5673/18-12-2013 έφεση, η οποία απορρίφθηκε ως απαράδεκτη με την υπ' αριθμ. 1241/2014 απόφαση του Εφετείου Πλημμελημάτων Αθηνών και εκθέτω τα ακόλουθα: Σύμφωνα με το άρθρο 464 εδάφ. α' ΚΠΔ, ένδικο μέσο μπορεί να ασκήσει μόνον εκείνος που ο νόμος του δίνει ρητά αυτό το δικαίωμα, ενώ, σύμφωνα με το άρθρο 476 παρ. 1 ΚΠΔ, όταν το ένδικο μέσο ασκήθηκε από πρόσωπο που δεν είχε το δικαίωμα να το ασκήσει ή εναντίον αποφάσεως ή βουλεύματος για τα οποία δεν προβλέπεται, κηρύσσεται αυτό απαράδεκτο. Περαιτέρω, σύμφωνα με το άρθρο 504 παρ. 1 ΚΠΔ, όταν ο νόμος δεν ορίζει ειδικά κάτι άλλο, αίτηση αναιρέσεως επιτρέπεται μόνον κατά της αποφάσεως, η οποία, όπως απαγγέλθηκε, δεν προσβάλλεται με έφεση και κατά της αποφάσεως του δευτεροβαθμίου δικαστηρίου που εκδόθηκε ύστερα από άσκηση εφέσεως, αν με τις αποφάσεις αυτές το δικαστήριο αποφάνθηκε τελειωτικά για την κατηγορία ή αν έπαυσε οριστικά ή κήρυξε απαράδεκτη την ποινική δίωξη (άρθρο 368). Η απόφαση όμως με την οποία το δικαστήριο αποφαίνεται για τη μετατροπή ή μη της ποινής που επιβλήθηκε στον κατηγορούμενο μετά την κήρυξη της ενοχή του, είτε εκδίδεται στην ίδια δίκη είτε σε μεταγενέστερη κατόπιν αιτήσεως του κατηγορουμένου ή του εισαγγελέα, σύμφωνα με το άρθρο 82 παρ. 12 του προϊσχύσαντος Π.Κ, δεν είναι τελειωτική επί της κατηγορίας, ούτε υπάγεται σε κάποια από τις περιπτώσεις που αναφέρονται περιοριστικά στις παραγράφους 2 και 3 του άρθρου 504 Κ.Π.Δ, ή σε άλλη ειδική διάταξη νόμου που επιτρέπει την αναίρεση. Μόνο στον Εισαγγελέα του Αρείου Πάγου παρέχεται η δυνατότητα ασκήσεως αναιρέσεως κατά τέτοιας αποφάσεως, σύμφωνα με την παρ. 2 του άρθρου 505 ΚΠΔ. και μέσα στην προθεσμία του άρθρου 507 Κ.Π.Δ. και για τους λόγους που προβλέπονται στο άρθρο 510 ΚΠΔ. (ΑΠ 1453/2013, ΑΠ 1370/2005, ΑΠ 1578/2004) Περαιτέρω, κατά την διάταξη του άρθρου 82 παρ. 1 του προϊσχύσαντος Π.Κ., όπως η παρ. 1 αντικ. με την υποπαράγραφο ΙΓ. 1. εδάφ. 1 άρθρου πρώτου του ν. 4093/2012, "1. Η περιοριστική της ελευθερίας ποινή, που δεν υπερβαίνει το ένα έτος μετατρέπεται σε χρηματική ποινή ή πρόστιμο. Η περιοριστική της ελευθερίας ποινή που είναι μεγαλύτερη από ένα έτος και δεν υπερβαίνει τα δύο μετατρέπεται σε χρηματική ποινή, εκτός αν ο δράστης είναι υπότροπος και το δικαστήριο με απόφαση του ειδικά αιτιολογημένη κρίνει ότι απαιτείται η μη μετατροπή της για να αποτραπεί ο δράστης από την τέλεση άλλων αξιόποινων πράξεων. Η περιοριστική της ελευθερίας ποινή που είναι μεγαλύτερη από δύο έτη και δεν υπερβαίνει τα πέντε μετατρέπεται σε χρηματική ποινή, εκτός αν το δικαστήριο με απόφαση του ειδικά αιτιολογημένη κρίνει ότι απαιτείται η μη μετατροπή της για να αποτραπεί ο δράστης από την τέλεση άλλων αξιόποινων πράξεων.". Επίσης, σύμφωνα με την διάταξη του άρθρου 41 παρ. 3 του ν. 4264/2014, "Το τελευταίο εδάφιο της παραγράφου 1 του άρθρου 82 του Ποινικού Κώδικα εφαρμόζεται και στην περίπτωση μετατροπής ποινών φυλάκισης από τρία έως και πέντε έτη που επιβλήθηκαν αμετάκλητα μέχρι τη δημοσίευση του ν. 4093/2012. Για τη μετατροπή αποφασίζει αμετάκλητα το Δικαστήριο που εξέδωσε την καταδικαστική απόφαση, ύστερα από κλήτευση του αιτούντος. Κατά τη μετατροπή εφαρμόζονται οι διατάξεις του άρθρου 82 του Ποινικού Κώδικα.", ο δε ν. 4093/2012 δημοσιεύθηκε στις 9-11-2012. Κατά τις διατάξεις του άρθρου 13 του ν. 4322/2015 "1. Ανεκτέλεστες ποινές στερητικές της ελευθερίας που δεν υπερβαίνουν τα πέντε έτη και έχουν επιβληθεί με δικαστικές αποφάσεις, οι οποίες κατέστησαν αμετάκλητες πριν από τη δημοσίευση του παρόντος νόμου και δεν έχουν μετατραπεί σε χρηματικές, μετατρέπονται σε χρηματικές ποινές, ύστερα από αίτηση του καταδικασθέντος που υποβάλλεται αυτοπροσώπως ή με πληρεξούσιο στον αρμόδιο για την εκτέλεση των ποινών εισαγγελέα μέσα σε αποκλειστική προθεσμία έξι μηνών από τη δημοσίευση του νόμου αυτού. Η μετατροπή αποκλείεται, αν η ποινή έχει περιληφθεί ή μπορεί να περιληφθεί σε συνολική ποινή κάθειρξης που εξακολουθεί να ισχύει. 2. Για τη μετατροπή της ποινής αποφασίζει αμετάκλητα το δικαστήριο που εξέδωσε την καταδικαστική απόφαση ύστερα από κλήτευση του αιτούντος. Ο αιτών μπορεί να παραιτηθεί από την κλήτευση, καθώς και να εκπροσωπηθεί από συνήγορο, εφόσον προβεί σε σχετική δήλωση στην αίτησή του ή σε μεταγενέστερο έγγραφο προς τον εισαγγελέα ή το δικαστήριο. Κατά τη μετατροπή των ποινών του παρόντος άρθρου εφαρμόζονται οι διατάξεις των παραγράφων 4 έως 8 του άρθρου 82 του Ποινικού Κώδικα. 3. Μετά την υποβολή της αίτησης της παραγράφου 1, δεν επιτρέπεται η άσκηση από τον καταδικασθέντα οποιουδήποτε τακτικού ή έκτακτου ενδίκου μέσου κατά της απόφασης που επέβαλε την κατά τα άνω ποινή ή η άσκηση αίτησης ακύρωσης της διαδικασίας ή της απόφασης. Αν ασκηθεί τέτοιο ένδικο μέσο ή βοήθημα, κηρύσσεται απαράδεκτο σύμφωνα με το άρθρο 476 παρ. 1 του Κώδικα Ποινικής Δικονομίας.". Στην προκειμένη περίπτωση, από την παραδεκτή επισκόπηση των εγγράφων του φακέλου της δικογραφίας, προκύπτει ότι η κατηγορούμενη και ήδη αναιρεσείουσα Ά. Π. του Γ., δυνάμει της υπ' αριθμ. 13196/2006 απόφασης του Τριμελούς Πλημμελειοδικείου Αθηνών, καταδικάσθηκε, ερήμην, για την αξιόποινη πράξη της πλαστογραφίας με χρήση κατ' εξακολούθηση (παρ. άρθρων 98, 216 παρ. 1 Π.Κ.), σε φυλάκιση τεσσάρων (4) ετών. Κατά της ως άνω απόφασης η κατηγορούμενη άσκησε την υπ' αριθμ. 5673/18-12-2013 έφεση, η οποία απορρίφθηκε με την υπ' αριθμ. 1241/2014 απόφαση του Εφετείου Πλημμελημάτων Αθηνών, ως απαράδεκτη, λόγω εκπροθέσμου ασκήσεως. Ακολούθως, η κατηγορούμενη και ήδη αναιρεσείουσα, υπέβαλε στο Τριμελές Πλημμελειοδικείο Αθηνών την υπ' αριθμ. 1113/9-7-2021 αίτηση με την οποία αιτείτο την μετατροπή της σε βάρος της επιβληθείσας ποινής φυλάκισης τεσσάρων (4) ετών, σύμφωνα με την διάταξη του άρθρου 82 παρ. 1 Π.Κ. σε συνδυασμό με την διάταξη του άρθρου 41 παρ. 3 του ν. 4264/2014. Το Αυτόφωρο Τριμελές Πλημμελειοδικείο Αθηνών με την υπ' αριθμ. ΑΥΤ 1761/2021 απόφαση (προσβαλλόμενη), απέρριψε την αίτηση για μετατροπή της ποινής φυλάκισης τεσσάρων (4) ετών, καθόσον η αιτούσα είχε απολέσει την δυνατότητα μετατροπής της σε βάρος της επιβληθείσας ποινής. Κατά συνέπεια, εφόσον η υπό κρίση αίτηση αναίρεσης, σύμφωνα με τα αναφερόμενα στη μείζονα σκέψη, στρέφεται κατά αποφάσεως, για την οποία δεν προβλέπεται από το νόμο, πρέπει κατ' εφαρμογή του άρθρου 476 παρ. 1 Κ.Π.Δ., να απορριφθεί, ως απαράδεκτη και να καταδικασθεί η αναιρεσείουσα στα. δικαστικά έξοδα (άρθρα 476 παρ. 1 και 578 παρ. 1 ΚΠΔ).

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 512 παρ. 1 εδ. γ' και 3 του Κ.Ποιν.Δ. ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται, σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του Αρείου Πάγου και κατά την παρ. 3 του ιδίου άρθρου, οι διάδικοι παρίστανται στη συζήτηση με συνήγορο. Αν ο αναιρεσείων κρατείται στη φυλακή, μπορεί να διορίσει συνήγορο με δήλωσή του στον διευθυντή της φυλακής, οπότε συντάσσεται έκθεση που διαβιβάζεται αμέσως στον γραμματέα του Αρείου Πάγου. Περαιτέρω, κατά το άρθρο 514 εδαφ. α' και β' του ίδιου ως άνω Κώδικα, όπως τροποποιήθηκε με το άρθρο 158 του Ν. 4855/12-11-2021, "αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ. Κατά της απορριπτικής απόφασης του Αρείου Πάγου δεν επιτρέπεται ένδικο μέσο". Από τον συνδυασμό των διατάξεων αυτών προκύπτει ότι, αν κατά τη συζήτηση της αίτησης αναίρεσης δεν εμφανισθεί στο ακροατήριο του Αρείου Πάγου ο αιτών την αναίρεση, ή δεν εμφανιστεί προσηκόντως με συνήγορο ή δεν εκπροσωπηθεί δια συνηγόρου, αν και κλητεύθηκε νόμιμα και εμπρόθεσμα, σύμφωνα με τα προαναφερθέντα άρθρα 155-162 Κ.Ποιν.Δ. και μέσα στη προθεσμία που ορίζει το άρθρο 166 του ιδίου Κώδικα, για να παραστεί, η αίτηση αναίρεσης απορρίπτεται και επιβάλλονται σε βάρος του αναιρεσείοντος τα δικαστικά έξοδα. Στην προκείμενη περίπτωση, όπως προκύπτει από τα αποδεικτικά επίδοσης με ημερομηνίες 5-7-2024 και 11-7-2024 του Επιμελητή Εισαγγελίας Αρείου Πάγου Λάμπρου ΧΟΥΜΟΥ, η αναιρεσείουσα κλητεύθηκε από τον Εισαγγελέα του Αρείου Πάγου, με την 310/2024 κλήση, προς συζήτηση της κρινόμενης αίτησης αναίρεσης για τη δικάσιμο της 3-9-2024, νόμιμα και εμπρόθεσμα, καθώς επίσης και η αντίκλητος αυτής Μελίνα - Δήμητρα ΦΑΛΑΡΑ, δικηγόρος αμφότερες με θυροκόλληση, προκειμένου να παρασταθεί η πρώτη προσηκόντως (μετά ή δια συνηγόρου) κατά της συζήτηση της υπόθεσης για την εν λόγω δικάσιμο, οπότε είχε προσδιορισθεί η κρινόμενη από 16-7-2021 με αριθμό 49/2021 αίτησή της για αναίρεση της ΑΥΤ 1761/2021 απόφασης του Τριμελούς Πλημμελειοδικείου Αθηνών, με την οποία απορρίφθηκε η αίτησή της με την οποία ζητούσε την μετατροπή της ποινής φυλάκισης των τεσσάρων (4) μηνών η οποία της είχε επιβληθεί με την ΤΠΑ13196/22-2-2006 απόφαση του Τριμελούς Πλημμελειοδικείου Αθηνών για την αξιόποινη πράξη της πλαστογραφίας μετά χρήσεως κατ' εξακολούθηση (άρθρ. 98, 216 παρ. 1 ΠΚ). Κατ' ακολουθίαν των ανωτέρω η αίτηση αναίρεσης της Ά. Π. του Γ., πρέπει να απορριφθεί ως ανυποστήρικτη και να επιβληθούν σε βάρος της ως άνω αναιρεσείουσας τα δικαστικά έξοδα, όπως ειδικότερα ορίζονται στο διατακτικό (άρθρ. 578 παρ. 1 ΚΠοινΔ), όπως ειδικότερα ορίζεται στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΠΡΟΤΕΙΝΩ: Ι) Να απορριφθεί η με αριθμό 27/16-7-2021 (49/2-8-2021) αίτηση αναίρεσης της Ά. Π. του Γ., κατοίκου ..., οδός ... και ήδη κρατούμενης στο Κατάστημα Κράτησης Γυναικών Ελεώνα Θηβών, κατά της με αριθμό ΑΥΤ 1761/2021 απόφασης του Αυτόφωρου Τριμελούς Πλημμελειοδικείου Αθηνών. ΙΙ) Να καταδικαστεί η αναιρεσείουσα στα δικαστικά έξοδα. Ο Αντεισαγγελέας του Αρείου Πάγου ΧΡΙΣΤΟΣ Δ. ΜΠΑΡΔΑΚΗΣ". Αφού άκουσε τον Αντεισαγγελέα, που αναφέρθηκε στην παραπάνω εισαγγελική πρόταση, ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 512 παρ. 1 εδ. γ' και 3 του Κ.Ποιν.Δ. ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται, σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του Αρείου Πάγου και κατά την παρ. 3 του ιδίου άρθρου, οι διάδικοι παρίστανται στη συζήτηση με συνήγορο. Αν ο αναιρεσείων κρατείται στη φυλακή, μπορεί να διορίσει συνήγορο με δήλωσή του στον διευθυντή της φυλακής, οπότε συντάσσεται έκθεση που διαβιβάζεται αμέσως στον γραμματέα του Αρείου Πάγου. Περαιτέρω, κατά το άρθρο 514 εδαφ. α' και β' του ίδιου ως άνω Κώδικα, όπως τροποποιήθηκε με το άρθρο 158 του Ν. 4855/12-11-2021, "αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ. Κατά της απορριπτικής απόφασης του Αρείου Πάγου δεν επιτρέπεται ένδικο μέσο". Από τον συνδυασμό των διατάξεων αυτών προκύπτει ότι, αν κατά τη συζήτηση της αίτησης αναίρεσης δεν εμφανισθεί στο ακροατήριο του Αρείου Πάγου ο αιτών την αναίρεση, ή δεν εμφανιστεί προσηκόντως με συνήγορο ή δεν εκπροσωπηθεί δια συνηγόρου, αν και κλητεύθηκε νόμιμα και εμπρόθεσμα, σύμφωνα με τα προαναφερθέντα άρθρα 155-162 Κ.Ποιν.Δ. και μέσα στη προθεσμία που ορίζει το άρθρο 166 του ιδίου Κώδικα, για να παραστεί, η αίτηση αναίρεσης απορρίπτεται και επιβάλλονται σε βάρος του αναιρεσείοντος τα δικαστικά έξοδα. Στην προκείμενη περίπτωση, όπως προκύπτει από τα αποδεικτικά επίδοσης με ημερομηνίες 5-7-2024 και 11-7-2024 του Επιμελητή Εισαγγελίας Αρείου Πάγου Λάμπρου ΧΟΥΜΟΥ, η αναιρεσείουσα κλητεύθηκε από τον Εισαγγελέα του Αρείου Πάγου, με την 310/2024 κλήση, προς συζήτηση της κρινόμενης αίτησης αναίρεσης για τη δικάσιμο της 3-9-2024, νόμιμα και εμπρόθεσμα, καθώς επίσης και η αντίκλητος αυτής Μελίνα - Δήμητρα ΦΑΛΑΡΑ, δικηγόρος αμφότερες με θυροκόλληση, προκειμένου να παρασταθεί η πρώτη προσηκόντως (μετά ή δια συνηγόρου) κατά της συζήτηση της υπόθεσης για την εν λόγω δικάσιμο, οπότε είχε προσδιορισθεί η κρινόμενη από 16-7-2021 με αριθμό 49/2021 αίτησή της για αναίρεση της ΑΥΤ 1761/2021 απόφασης του Τριμελούς Πλημμελειοδικείου Αθηνών, με την οποία απορρίφθηκε η αίτησή της με την οποία ζητούσε την μετατροπή της ποινής φυλάκισης των τεσσάρων (4) μηνών η οποία της είχε επιβληθεί με την ΤΠΑ13196/22-2-2006 απόφαση του Τριμελούς Πλημμελειοδικείου Αθηνών για την αξιόποινη πράξη της πλαστογραφίας μετά χρήσεως κατ' εξακολούθηση (άρθρ. 98, 216 παρ. 1 ΠΚ). Κατ' ακολουθίαν των ανωτέρω η αίτηση αναίρεσης της Ά. Π. του Γ., πρέπει να απορριφθεί ως ανυποστήρικτη και να επιβληθούν σε βάρος της ως άνω αναιρεσείουσας τα δικαστικά έξοδα, όπως ειδικότερα ορίζονται στο διατακτικό (άρθρ. 578 παρ. 1 ΚΠοινΔ), όπως ειδικότερα ορίζεται στο διατακτικό. ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την με αρ. 49/2021 αίτηση της Ά. Π. του Γ., περί αναιρέσεως της με αρ. ΑΥΤ 1761/2021 απόφασης του Τριμελούς Πλημμελειοδικείου Αθηνών. Καταδικάζει την αναιρεσείουσα στα δικαστικά έξοδα που ανέρχονται στο ποσό των οκτακοσίων (800) ευρώ. Κρίθηκε και αποφασίσθηκε στην Αθήνα στις 12 Σεπτεμβρίου 2024. Και Εκδόθηκε στην Αθήνα στις 13 Σεπτεμβρίου 2024. Ο ΠΡΟΕΔΡΕΥΩΝ ΑΡΕΟΠΑΓΙΤΗΣ

LEGAL REFERENCES
Articles Referenced: άρθρου 512 παρ. 1 εδ. α', άρθρων 98, άρθρο 464, άρθρο 476 παρ. 1, άρθρο 504 παρ. 1, άρθρο 368, άρθρο 82 παρ. 12, άρθρου 504, άρθρου 505, άρθρου 507, άρθρο 510, άρθρου 82 παρ. 1, άρθρου 41 παρ. 3 του ν. 4264/2014, άρθρου 82, άρθρου 13 του ν. 4322/2015, άρθρου 476 παρ. 1, άρθρα 476 παρ. 1, άρθρο 512 παρ. 1 εδ. γ', άρθρα 155, άρθρου 166, άρθρο 514 εδαφ, άρθρο 158 του Ν. 4855/12, άρθρο 166, άρθρου 512, άρθρο 476, άρθρο 504, άρθρο 82, άρθρου 41, άρθρου 13, άρθρου 476, άρθρα 476, άρθρο 512, άρθρο 514, άρθρο 158
Article Codes: ΠΚ
Law References: ν.4322/2015|ν.4264/2014|Ν.4855/12
Total Articles Cited: 32

DATES MENTIONED: 16-7-2021|20-5-2024|2-8-2021|18-12-2013|9-11-2012|9-7-2021|12-11-2021|5-7-2024|11-7-2024|3-9-2024|22-2-2006|03-09-2024|12-09-2024|13-09-2024

SOURCE: https://areiospagos.gr/nomologia/apofaseis_DISPLAY.asp?cd=E70Z4XHQH8NBXLMKYFOWD3AHV93GY9&apof=1090_2024&info=ΠΟΙΝΙΚΕΣ -  Β Ποιν. Διακ.